Час

**Час** — една з базовых физикалных величин, котров ся мѣрять, як далеко суть подѣи меджи собов на первой координатѣ часопростору. Час ся дасть тыж дефиновати як непросторове линеарне континуум, де ся подѣи трафляють в зъявно необоротном порядку. Такым выступать в класичной физицѣ.

Айнштайнова идея односности часу злучила час як четвертый вымѣр з простором. 
Звести час и простор, сконструовавши единый часопростор з четырьма вымѣрами, — то добрѣ ся удало. Специална теория односности (1905–1908) дала зачаток новой физикы часу. Далшым кроком была идея особой роли гравитации, яка може вплывати и на простор, привела ку створеню общой теории односности (1909–1916), де и простор въедно з часом указав ся зависимым од розмѣщеня и руху физичных тѣлес.
 
На позначеня часу хоснують символ латинского алфавита *t* — од  *tempus*..

## История мѣряня часу
История мѣряня часу, история годинок, ся зачала в далекой минулости, коли были хоснованы природны годинкы — Сонце вдень и Мѣсяць вночи. Май компликованы, бизовны и точны механичны годинкы ся зачали появляти в Европѣ од ; а в XVII.&nbsp;ст. появили ся ще точнѣйшы механичны годинкы з кывадлом, и, наконець, совершены апараты на мѣряня часу, были створены од середины минулого стороча на досягненях найновшой наукы и техникы —  то суть основны межникы истории мѣряня часу.

В XIX. ст. появили ся желѣзницѣ и настала потреба унификации часу. Року 1884 в Вашингтонѣ зачатковов точков рахунку свѣтового часу выбрали Гринвичскый нуловый меридиан. Року 1912 в Парижу меджинародна конференция постановила од 1. юна 1913 зачати высыланя радиосигналох точного часу GMT в свѣтовом масштабѣ.

Року 1964 *Меджинародный комитет про мѣры и вагы* прияв за еталон часу атомову цезийову годинку. Теперь сигналы точного часу, высыланы через радио, одповѣдають «атомовому часу». Обертаня Землѣ нерегулярне и поступно ся спомалять, зато атомова годинка давать овельо стабилнѣйшу часову базу. Основаный на тому стандард координованого свѣтового часу UTC значно точнѣйшый од астрономичного середнього часу по Гринвичу (GMT). 

## Филозофскы пониманя часу
За два с половков тысячроча, зачавши од Платона, филозофия дала немало розличных мѣрковань о часѣ, котры мож подѣлити на два напрямы. В напрямѣ идеализма то были все пробы неговати час як реалну даность реалного свѣта аж до нашой добы. Имануел Кант (1724–1804), класик идеализма, поважовав, же час ай простор не суть свойствами самой природы, але суть свойствами  людской познавчой способности. В його пониманю, человѣк владѣе «интуициев часу», котра му позволять ся ориентовати во вонкашном свѣтѣ. Час и простор не присущый свѣту як такому, то суть лем «формы», в котрых человѣк внимать вонкашный свѣт.

Материалистичне пониманя природы часу зовсѣм
инше. Уже Талес из Милету (VII ст. до н.е.), а пак сто рокы за ним Гераклит нияк ся не сомнѣвали в  реалном существованю часу, независимом  на од волѣ богох, ани од людского розума. Час екзистуе в природѣ и въедно з нев. И як всяка даность свѣта, е доступный познаню и реално успѣшно штудированый людскым розумом на основѣ експериментох. Нашы знаня о часѣ все ся розвивають, стають ся глубжы и повнѣйшы.

## Жерела и одказы
* 

## Референции

Катеґорія:Физикалны величины
Катеґорія:Час
Катеґорія:Філозофічны понятя